text: [{"text_idx": "#000001", "text": "Trupulleikar vi\u00f0 bla\u0301musoppi kunnu ikki alti\u0301\u00f0 loysast sum eitt byggima\u0301l burturav!"}, {"text_idx": "#000002", "text": "Seinastu ti\u0301\u00f0ina hevur regluliga veri\u00f0 at fr\u00e6tt um bygningar sum hava trupulleikar av bla\u0301musoppi, og ta\u00f0 vi\u0301sir seg, at fo\u0301lk eru ikki heilt a\u0301lvulig vi\u00f0 fyribrigdi\u00f0. Flestu halda seg vita, at bla\u0301musoppur er naka\u00f0 sum fo\u0301lk gerast sju\u0301k av. Vanliga fatanin er helst, at er ein bygningur fongdur vi\u00f0 bla\u0301musoppi, so er at sleppa s\u00e6r u\u0301r bygninginum sum skjo\u0301tast."}, {"text_idx": "#000003", "text": "Ta\u00f0 kann vera skilagott. Havast skal to\u0301 i\u0301 huga, at"}, {"text_idx": "#000004", "text": "bla\u0301musoppur er ein heilt nattu\u0301rligur partur av okkara n\u00e6rumhv\u00f8rvi\nhy\u0301ggj a\u0301 gomlum brey\u00f0i, frukt og skerpikj\u00f8ti er bla\u0301musoppur\nvanliga er meira bla\u0301musoppur u\u0301ti enn inni"}, {"text_idx": "#000005", "text": "I\u0301 bygningum ver\u00f0ur vanliga hugsa\u00f0 um vatnska\u00f0ar sum kunnu elva til, at bla\u0301musoppur fer at n\u00f8rast i\u0301 va\u0301ta byggitilfarinum. Bla\u0301musoppur er ikki ta\u00f0 besta fyri sja\u0301lvt tilfari\u00f0, men harumframt so kunnu hesir soppar lata fra\u0301 s\u00e6r b\u00e6\u00f0i sporar og ymisk loftevni, summi eitrandi, sum serliga fo\u0301lk vi\u00f0 astma hava ampar av."}, {"text_idx": "#000006", "text": "Summi av hesum loftevnum hava ein ey\u00f0kendan modnaroyk, sum alti\u0301\u00f0 er ein a\u0301bending um at trupulleikar eru av soppi. Men ta\u00f0 er ikki alti\u0301\u00f0 at soppar kunnu luktast."}, {"text_idx": "#000007", "text": "T\u00e6r loysnir sum tiki\u00f0 ver\u00f0ur til her i\u0301 F\u00f8royum tykjast i\u0301 sto\u0301ran mun vera at leita eftir vatnska\u00f0um og b\u00f8ta um hesar trupulleikar. Og onki er at ivast i\u0301, at um og ta\u0301 hetta ber til, so er hetta besta loysnin. Havast ma\u0301 to\u0301 i\u0301 huga, at trupulleikar kunnu eisini standast av soppum, sum ikki hava samband vi\u00f0 nakran vatnska\u00f0a, og to\u0301 kunnu teir geva fo\u0301lki vi\u00f0 astma trupulleikar. Sostatt kunnu trupulleikarnir halda fram, ho\u0301ast a\u0301b\u00f8tur eru gj\u00f8rdar a\u0301 bygningin."}, {"text_idx": "#000008", "text": "T\u00e6r kanningar sum kunnu gerast eru vanliga:"}, {"text_idx": "#000009", "text": "taka burtur sjo\u0301nligan bla\u0301musopp og endurb\u00f8ta\nfinna fram til kro\u0301gva\u00f0an bla\u0301musopp og endurb\u00f8ta\nma\u0301ta ymisk evni i\u0301 dusti og luft, so sum endotoxin, sporar og a\u0301vi\u0301s sukurevni\nkanna hv\u00f8rjir soppar eru til sta\u00f0ar"}, {"text_idx": "#000010", "text": "Ber til at loysa trupulleikan vi\u00f0 at fremja punkt 1 og 2 omanfyri, so er sloppi\u00f0. Heldur trupulleikin fram, so er vert at umhugsa at fara undir punktini 3 og 4, i\u00f0 kunnu geva a\u0301bending um, hv\u00f8rt ta\u00f0 er soppur trupulleikin er av (punkt 3) og um so er, at kanna um n\u00f8kur soppasl\u00f8g eru til sta\u00f0ar, sum vit vita kunnu elva til ovurvi\u00f0kv\u00e6mi og astma."}, {"text_idx": "#000011", "text": "Vita vit hvat soppaslagi\u00f0 er, ber eisini til at finna fram til hvussu hann livir og n\u00f8rist. Ho\u0301ast vit hava lyndi at halda, at allir bla\u0301musoppar liva a\u0301 sama ha\u0301tt, so er ta\u00f0 ikki so, ti\u0301 soppar eins og flestu a\u00f0rar verur hava onkra f\u00f8\u00f0i, sum teir tri\u0301vast best vi\u00f0. Hetta er so ein annar ma\u0301ti at finna fram til, hva\u00f0ani trupulleikin stavar."}, {"text_idx": "#000012", "text": "Gramar Gransking hevur ta u\u0301tger\u00f0 sum skal til at kanna bla\u0301musopp eftir li\u0301vfr\u00f8\u00f0iligum leisti. Vit m\u00e6la to\u0301 til fyrst at bru\u0301ka byggitekniska leistin og kanna um nakrar vatnska\u00f0i er, og hv\u00f8rt naka\u00f0 s\u00e6st til bla\u0301musopp."}, {"text_idx": "#000013", "text": "2 Responses to Ta\u0301 byggit\u00f8knin ikki r\u00f8kkur"}, {"text_idx": "#000014", "text": "Veit man hvursu no\u0301gv % fukt skapar Bla\u0301musopp\nHvussu no\u0301gv v\u00e6ta skal til at volda trupulleikar er eitt sindur treyta\u00f0 av hv\u00f8r soppurin er. Teir vanligu bla\u0301musopparnir sum fara i\u0301 bygningar krevja to\u0301 r\u00e6ttiliga no\u0301gva v\u00e6tu i\u0301 luftini.\nEin meginregla er, at fer %RF (relativ fuktigheit) uppum 80%, so er i\u0301t\u00f8kiligur vandi fyri at bla\u0301musoppur fer at tri\u0301vast v\u00e6l, og hesin vandin \u00f8kist so hv\u00f8rt sum %RL \u00f8kist.\nHitin hevur eisini naka\u00f0 at siga, serliga fyri hvussu skjo\u0301tt soppurin veksur."}, {"text_idx": "#000016", "text": "\u0627\u062a\u0631\u0643 \u062a\u0639\u0644\u064a\u0642\u0627\u064b \u0627\u0655\u0644\u063a\u0627\u0621 \u0627\u0644\u0631\u062f"}, {"text_idx": "#000018", "text": "\u0627\u0644\u0628\u0631\u064a\u062f \u0627\u0644\u0627\u0655\u0644\u0643\u062a\u0631\u0648\u0646\u064a *"}, {"text_idx": "#000019", "text": "\u0627\u0644\u0645\u0648\u0642\u0639 \u0627\u0644\u0627\u0655\u0644\u0643\u062a\u0631\u0648\u0646\u064a"}]